માનવી ઈશ્વર પ્રત્યેની પોતાની શ્રદ્ધા અલગ-અલગ રીતે વ્યક્ત કરવા માટે જાણીતો જ છે. મુલુંડમાં એક ડ્રાયફ્રૂટની દુકાનમાં ગણેશભક્તો માટે ચલણી નોટોમાંથી બનાવેલા હાર ઉપલબ્ધ છે. દુકાનના માલિક આશિષભાઈએ આ ચલણી નોટોના હાર વિશે વાત કરતાં કહ્યું હતું કે ‘૧૦, ૨૦, ૫૦, ૧૦૦, ૫૦૦ અને ૧૦૦૦ રૂપિયાની નોટોના હાર અમે બનાવ્યા છે એટલું જ નહીં; એક ગણેશભક્તે ગણપતિને ચડાવવા માટે ૧૦ અને ૨૦ રૂપિયાની નોટોનો ૧૫ ફૂટ લાંબો હાર પણ બનાવડાવ્યો છે.’